钦定古今图书集成/明伦汇编/家范典/第084卷 > 《方正直言极谏对》〈节〉谷永
## 钦定古今图书集成/明伦汇编/家范典/第084卷 > 《方正直言极谏对》〈节〉谷永

“夫妻之际，王事纲纪，安危之机，圣王所致慎也。昔舜
饬正二女，以崇至德，楚庄忍绝丹姬，以成霸功；幽王
惑于褒姒，周德降亡；鲁桓胁于齐女，社稷以倾。诚修
后宫之政，明尊卑之序，贵者不得嫉妒专宠，以绝骄
嫚之端，抑褒阎之乱；贱者咸得秩进，各得厥职，以广
继嗣之统，息白华之怨。后宫亲属，饶之以财，勿与政”
事，以远皇父之类，损妻党之权，未有“闺门治而天下
乱”者也。